Врз основа на член 22 став 1 точка 1 и член 23 од Законот за работните односи („Службен весник на Република Македонија бр.62/05, 106/08, 161/08, 114/09, 130/09, 149/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16 и 120/18) и Закон за изменување и дополнување на Законот за работните односи („Службен весник на Република Северна Македонија” бр.110/19 и 267/20), Агенцијата за аудио и аудиовизуелни медиумски услуги објавува:

**ЈАВЕН ОГЛАС**

1. За вработување во стручната служба на Агенцијата за аудио и аудиовизуелни медиумски услуги, на Помлад соработник за превод и односи со јавност во Одделението за поддршка на работата на директорот и односи со јавност при Секторот за поддршка на работата на директорот и на Советот, 1 (еден) извршител, на неопределено време.



2. Покрај општите услови предвидени во Законот за работните односи, кандидатот за вработување на работнoто место наведено во точка 1. од овој јавен оглас, треба да ги исполнува и следните услови, и тоа:

- ВСС, стекнати најмалку 180 кредити според ЕКТС или завршен VII/1

степен на образование, општествени науки;

- со или без работно искуство;

- оспособеност за работа со компјутер;

- оспособеност за писмен превод од македонски на албански јазик и обратно (положен тест за проверка на знаење);

- способност за работа под притисок и извршување на работни задачи со рок;

- исполнителност, самоиницијативност;

- чесност и лојалност;

- ефективна вербална и писмена комуникација; и

- способност за тимска работа.

3. Дневно работно време: од 07:30/08:30 часот до 15:30/16:30 часот.

4. Неделно работно време: 40 часа.

5. Распоред на работното време: од понеделник до петок.

6. Основната нето плата за работното место од точка 1. од овој јавен оглас изнесува 30.032,00 денари.

7. Кандидатите, кон молбата, треба да ги достават следните документи:

* мотивационо писмо;
* кратка биографија (CV);
* диплома за завршено високо образование или уверение за положени испити;
* уверение за државјанство;
* уверение/доказ за оспособеност за работа со компјутер; и
* уверение/доказ за оспособеност за писмен превод од македонски на албански јазик и обратно (положен тест за проверка на знаење).

8. Потребната документација кандидатот ја доставува во оригинал или како копија заверена на нотар. Секој од учесниците на јавниот оглас има право да достави и друга документација за сопствено презентирање.

9. Рокот за пријавување на кандидатите трае 5 (пет) работни дена сметано од денот на објавувањето.

Изборот на кандидатот ќе се изврши во рок од 45 (четириесетипет) дена, по истекот на рокот за пријавување на кандидатите.

Некомплетните и ненавремено поднесени документи, како и документите кои кандидатот нема да ги достави во оригинал или како копија заверена на нотар, нема да се разгледуваат.

Документите се доставуваат на адреса на Агенцијата за аудио и аудиовизуелни медиумски услуги, Палата Панко Брашнаров, ул.„Македонија“ бр.38, 1000 Скопје, или во архивата на Агенцијата од 08:00 до 16:00 часот. Дополнителни информации, во врска со објавениот јавен оглас, може да се добијат од следните лица: д-р Андриана Скерлев Чакар тел: 02/3103-411 и м-р Ивона Муфишева тел: 02/3103-413.

**Агенција за аудио и аудиовизуелни медиумски услуги**